Diaes eo bet bloavezhioù kentañ UDB. Kreskiñ a rae ar strollad goustadik ha nen doa ket peadra da vezañ kreñv. Tostaat a reas neuze ouzh ar PSU hag an FGDS. Padal, adalek 1967, e kreskas niver an izili en-dro, deuet evit al lodenn vrasañ anezho, eus sindikadoù studierien. E dilennadegoù evit Bodadenn Vroadel Frañs e 1967, UDB a savas a-du gant Michel Phlipponneau a ginnige da emstriverien an tu kleiz ur Programme Minimum Démocratique Régional.